Oryctomorphus laevipennis

Oryctomorphus laevipennis er en bille som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

Utseende 
En nokså liten (ca. 10-15 millimeter), bred, blank hornbille. Denne arten har ikke horn. Hannen er svart med oransje eller gulaktige kanter på pronotum, ofte også gul midtstripe, dekkvingene er brunrøde. Hunnen er helsvart. Begge kjønn har påfallende store blader (lameller) på antennene. Dekkvingene er jevnbrede med fine lengdestriper.

Levevis 
Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

Utbredelse 
Arten er utbredt i Chile.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819 eller Praktskarabider, Rutelinae MacLeay, 1819
 Stammen Pentodontini Mulsant, 1842 eller Rutelini MacLeay, 1819
 Slekten Oryctomorphus Guérin-Méneville, 1830
 Oryctomorphus laevipennis Germain, 1855

Kilder 
 Dynastidae du monde- sjekkliste over artene
 Generic Guide to New World Scarab Beetles - Oryctomorphus 
 Nettside om arten

Eksterne lenker 
 

Hornbiller
Praktskarabider
Biller formelt beskrevet i 1855
Dyr formelt beskrevet av Philibert Germain
Chiles insekter